**Ministru kabineta noteikumu projekta „Grozījumi Ministru kabineta 2009.gada 22.decembra noteikumos Nr.1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009.gada 22.decembra noteikumi Nr.1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību” (turpmāk – Noteikumi Nr.1493) nosaka juridiskās palīdzības veidus, apjomu, samaksas apmēru un ar tās sniegšanu saistītos atlīdzināmos izdevumus, to apmēru un izmaksas kārtību. Saskaņā ar Noteikumiem Nr.1493 no juridiskajai palīdzībai paredzētajiem līdzekļiem tiek veikta samaksa par konkrētiem juridiskās palīdzības veidiem (piemēram, juridiskas konsultācijas sniegšana, apelācijas sūdzības sastādīšana, pārstāvība tiesas sēdē u.c.) krimināllietās, civillietās, administratīvajās lietās un pārrobežu strīdu lietās, kā arī ārpustiesas strīdu lietās un atlīdzināmajiem izdevumiem (ceļa (transporta) izdevumi un izdevumi par viesnīcu (naktsmītni)).Noteikumu Nr. 1493 pamatregulējumā noteiktais juridiskās palīdzības veidu samaksas apmērs nekad nav ticis piemērots un samaksa samazinātā apmērā juridiskās palīdzības samaksai noteikta kopš 2010.gada 1.janvāra.No 2014.gada 1.janvāra, saskaņā ar Ministru kabineta 2013.gada 3.decembra noteikumiem Nr.1392 „Grozījumi Ministru kabineta 2009.gada 22.decembra noteikumos Nr.1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību””, līdz 2015.gada 31.decembrim ir noteikts divu gadu pārejas periods, ik gadu pakāpeniski palielinot juridiskās palīdzības veidu apmaksu līdz pamatregulējumā noteiktajam apmēram, kas stātos spēkā no 2016.gada 1.janvāra;Līdz ar to valsts politika valsts garantētās juridiskās palīdzības jomā tiek īstenota, ievērojot ierobežotos valsts budžeta resursus. Samazināts atlīdzības apmērs par sniegto juridisko palīdzību ir noteikts saskaņā ar Noteikumu Nr.1493 noslēguma jautājumu 60.2, 62.3 un 62.4 punktiem, kas paredz, ka no 2015.gada 1.janvāra līdz 2015.gada 31.decembrim juridiskās palīdzības sniedzējiem par atsevišķiem juridiskās palīdzības veidiem (Noteikumu Nr.1493 9., 28. un 29.punkts) ir noteikta samaksa samazinātā apmērā. Saskaņā ar Ministru kabineta 2013.gada 3.decembra noteikumiem Nr.1392 „Grozījumi Ministru kabineta 2009.gada 22.decembra noteikumos Nr.1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību" 2015.gadā samazināts samaksas apmērs paredzēts par sniegto juridisko palīdzību civillietā, administratīvajā lietā un pārrobežu strīdu lietās (Noteikumu Nr.1493 noslēguma noteikumu 60.2 punkts), par sniegto juridisko palīdzību kriminālprocesā (Noteikumu Nr.1493 noslēguma noteikumu 62.3 punkts) un par sniegto juridisko konsultāciju uzreiz pirms vai pēc procesuālās darbības veikšanas vai tiesas sēdes kriminālprocesā (Noteikumu Nr.1493 noslēguma noteikumu 62.4 punkts). Saskaņā ar iepriekš minētajiem grozījumiem Noteikumos Nr.1493 paredzēts, ka Noteikumos Nr.1493 visa pamatregulējumā esošā samaksas apmēra piemērošana un pārejas regulējuma izbeigšana paredzēta no 2016.gada 1.janvāra.Tāpat norādāms, ka Ministru kabineta 2013.gada 27.augusta sēdē (prot.Nr.46 102.§) tika atbalstīta valsts budžeta līdzekļu novirzīšana jaunajām politikas iniciatīvām 2014., 2015. un 2016.gadā saskaņā ar iesniegto informāciju „Par valsts budžeta jaunajām politikas iniciatīvām 2014., 2015. un 2016.gadam”, tai skaitā sākot ar 2014.gada 1.janvāri nodrošināt juridiskās palīdzības sniedzējiem pakāpenisku samaksas apmēra palielināšanu atkarībā no juridiskās palīdzības veida un līdz šim neapmaksāto juridiskās palīdzības veidu apmaksu.Juridiskās palīdzības sniedzēji regulāri pauž viedokli par nepieciešamību paaugstināt samaksas apmērus par sniegto juridisko palīdzību ņemot vērā vērojamo valsts budžeta ieņēmumu pozitīvo dinamiku. Tāpat norādāms, ka 2014.gada 10.septembrī Tieslietu ministrijā saņemta Latvijas Zvērinātu advokātu padomes vēstule Nr.1-31-2255 par valsts nodrošinātās juridiskās palīdzības sniedzēju atlīdzības samērīgumu, kā arī attiecīgu lūgumu pārskatīt un paaugstināt samaksas apmēru par sniegto juridisko palīdzību valsts nodrošinātās juridiskās palīdzības sniedzējiem kopsakarā ar 2015.gada valsts budžeta plānošanu un izstrādi.Tieslietu ministrija sadarbībā ar Juridiskās palīdzības administrāciju, izprotot, Latvijas Zvērinātu advokātu padomes lūgumu un, vērtējot Juridiskās palīdzības administrācijas piešķirto valsts budžeta līdzekļu izlietojumu un tendences iepriekšējos gados, saskata par iespējamu samazināt Noteikumos Nr.1493 pastāvošā pārejas regulējuma termiņu, tādejādi uzsākot ātrāk visa Noteikumu Nr.1493 pamatregulējumā noteiktā atlīdzības apmēra izmaksu par sniegto juridisko palīdzību. Tieslietu ministrija saskata par iespējamu Noteikumu Nr.1493 pamatregulējumā noteiktā atlīdzības apmēra izmaksu uzsākt ar 2015.gada 1.maiju, nevis ar 2016.gada 1.janvāri kā tas ir noteikts šobrīd. Tāpat papildus iepriekš minētajam jānorāda, ka 2014.gada budžeta ietvaros Juridiskās palīdzības administrācijai tika piešķirti papildus valsts budžeta līdzekļi jaunajai politikas iniciatīvai “Valsts nodrošinātās juridiskās palīdzības nodrošināšana likumos noteiktajos gadījumos, t.sk. nepilngadīgajiem cietušajiem par nodarījumu pret tikumību vai dzimumneaizskaramību”.Ņemot vērā minēto un, lai nodrošinātu juridiskās palīdzības sniedzējiem Noteikumu Nr.1493 pamatregulējumā esošā samaksas apmēra samaksu par sniegto juridisko palīdzību, tādejādi paaugstinot šā brīža atlīdzības taksi valsts nodrošinātās juridiskās palīdzības sniedzējiem par sniegto juridisko palīdzību, ir nepieciešams izstrādāt grozījumus Noteikumos Nr.1493, paredzot pārejas regulējuma laika samazināšanu. Noteikumu projekta 1.1.apakšpunktā ietvertais grozījums paredz aizstāt Noteikumu Nr.1493 60.2 punktā vārdu un skaitli „31.decembrim” ar vārdu un skaitli „30.aprīlim”, tādejādi nosakot, ka samaksu par šo noteikumu 9.punktā noteikto juridisko palīdzību, kas sniegta sākot ar 2015.gada 1.maiju, veic Noteikumos Nr.1493 pamatregulējumā paredzētajā apmērā no 2015.gada 1.maija. Noteikumu Nr.1493 9.punkts nosaka atlīdzības apmērus civillietās, administratīvajās lietās un pārrobežu strīdu lietās. Noteikumu projekta 1.2.apakšpunktā ietvertais grozījums paredz aizstāt Noteikumu Nr.1493 62.3 punktā vārdu un skaitli „31.decembrim” ar vārdu un skaitli „30.aprīlim”, tādejādi nosakot, ka samaksu par šo noteikumu 28.punktā noteikto juridisko palīdzību, kas sniegta sākot ar 2015.gada 1.maiju, veic Noteikumos Nr.1493 pamatregulējumā paredzētajā apmērā no 2015.gada 1maija. Noteikumu Nr.1493 28.punkts nosaka atlīdzības apmērus krimināllietās.Noteikumu projekta 1.4.apakšpunktā ietvertais grozījums paredz aizstāt Noteikumu Nr.1493 62.6 punktā vārdu un skaitli „31.decembrim” ar vārdu un skaitli „30.aprīlim”, tādejādi nosakot skaidru rīcību Juridiskās palīdzības administrācijai par samaksas apmēra noteikšanu atbilstoši iesniegtajiem juridiskās palīdzības sniedzēju paziņojumiem par sniegto juridisko palīdzību. Noteikumu 1.5.apakšpunkts paredz izdot Noteikumu Nr.1493 2.pielikumu jaunā redakcijā. Norādāms, ka ņemot vērā to, ka no 2014.gada 1.janvāra ir uzsākta samaksas veikšana par juridisko konsultāciju kriminālprocesā (noteikumu Nr.1493 29.punkts) šobrīd attiecīgajā paziņojuma veidlapā (noteikumu nr.1493 pielikums Nr.2) nav paredzētas atsevišķas ailes minētajam juridiskās palīdzības veidam. Tāpat minētās veidlapas (pielikuma Nr.2) precizēšana nepieciešama, lai atvieglotu attiecīgā paziņojuma aizpildīšanu.Noteikumu projekta 2.punkts paredz, ka tajā ietvertais regulējums stājas spēkā 2015.gada 1.maijā.  |
| 3. | Projekta izstrādē iesaistītās institūcijas | Juridiskās palīdzības administrācija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām ar Juridiskās palīdzības administrāciju ir noslēgts līgums par juridiskās palīdzības sniegšanu, zvērināti advokāti un Juridiskās palīdzības administrācija. Ņemot vērā ātrāku pārejas regulējuma pārtraukšanu kā rezultātā ātrāk nekā ar 2016.gada 1.janvāri tiks palielināta atlīdzība par sniegto juridisko palīdzību, prognozējams, ka minētais, iespējams, radīs juridiskās palīdzības sniedzēju, kuri noslēgs juridiskās palīdzības līgumu ar Juridiskās palīdzības administrāciju un sniegs juridisko palīdzību, skaita pieaugumu. Palielinoties juridiskās palīdzības sniedzēju skaitam, attiecīgi būs iespējams ātrāk norīkot sniedzēju juridiskās palīdzības sniegšanai, kas veicinās tās pieejamību saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (latos) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2013.gada 3.decembrī, pieņemot Ministru kabineta noteikumus Nr.1392 „Grozījumi Ministru kabineta 2009.gada 22.decembra noteikumos Nr.1493 „”Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību””, kas paredz ikgadēju pakāpenisku noteikumos paredzētās samaksas apmēra palielināšanu līdz pamatregulējumā noteiktajam apmēram, sākot no 2016.gada 1.janvāra, kā arī, pamatojoties uz 2014.gada 29.maija grozījumiem Kriminālprocesa likumā, Tieslietu ministrijas budžeta programmā 03.03.00 „Juridiskās palīdzības nodrošināšana” juridiskās palīdzības nodrošināšanai kopumā ir paredzēti līdzekļi šādā apmērā: 2015.gadā – 1 863 989 EUR, 2016.gadā – 2 786 656 EUR. Projektā paredzēto Juridiskās palīdzības administrācija īstenos piešķirto valsts budžeta līdzekļu ietvaros. Vērtējot iespēju piešķirto valsts budžeta līdzekļu ietvaros pamatregulējumā paredzēto samaksas apmēru palielināt, sākot ar 2015.gada 1.maiju, tika ņemti vērā šādi faktori: - analizēta 2012., 2013. un 2014.gada statistika par juridiskās palīdzības veidu apmaksu un tendencēm. Norādāms, ka juridiskā palīdzība tiek sniegta vairākās lietu kategorijās (krimināllietās, administratīvajās lietas, civillietās, no Ārstniecības likuma izrietošās lietās, pārrobežu strīdu lietās) un katrā lietā tiek izmantoti vairāki juridiskās palīdzības veidi (piemēram, juridiska konsultācija, dokumentu sagatavošana u.c.), kuru apjoms ir atkarīgs no lietas kategorijas, būtības, sarežģītības un normatīvajos aktos noteiktās lietas virzības procedūras (piemēram, ja lietas tiek izskatītas rakstveida procesā attiecīgi vairāk tiek sagatavoti procesuālie dokumenti) vai tiesas sēdē (vairāk tiek veikta aizstāvība un pārstāvība tiesas sēdēs un attiecīgi vairāk tiek apmaksātas stundas), līdz ar ko juridiskās palīdzības veidu daudzumu katrā atsevišķā lietā nav iespējams precīzi prognozēt. Juridiskās palīdzības veidu daudzumu krimināllietās tiešā veidā ietekmē arī kopējais noziedzības līmenis valstī (pēc pēdējiem datiem izdarīto noziedzīgo nodarījumu skaita pieaugums svārstās ~6%). Tāpat, samazinoties trūcīgo un maznodrošināto personu skaitam valstī, tiek pieņemts, ka civillietās sniedzamās juridiskās palīdzības apjoms būtiski nemainīsies 2015. un 2016.gadā. Minētais apstāklis, t.sk. ņemot vērā diskusijas par nepieciešamību paplašināt valsts nodrošinātās juridiskās palīdzības sniegšanu administratīvajās lietās, kas skar bērnu tiesības, ir ņemams vērā, plānojot izmaiņas Valsts nodrošinātās juridiskās palīdzības likumā, kuras varēs īstenot piešķirto valsts budžeta līdzekļu ietvaros;- atbilstoši Noteikumu Nr. 1493 62.5punktam samaksu par sniegto juridisko palīdzību līdz 2014.gada 31.decembrim veic atbilstoši apmēram, kas ir paredzēts līdz 2014.gada 31.decembrim, kā arī, veicot grozījumus Noteikumu Nr. 1493 attiecīgajos punktos, samaksas apmērs no 2015.gada 1.janvāra līdz 2015.gada 30.aprīlim tiks izmaksāts atbilstoši uz to brīdi paredzētajam samazinātajam apmēram. Šeit ir jāņem vērā, ka atbilstoši Noteikumu Nr. 1493 51.punktam samaksa par juridiskās palīdzības sniegšanu ir veicama divu mēnešu laikā no paziņojuma saņemšanas brīža, līdz ar to 2015.gadā izveidosies situācija, ka, piemēram, par 2014.gada decembrī saņemtajiem paziņojumiem 2015.gadā vēl tiks veikta samaksa tādā apmērā, kāds ir noteikts 2014.gadā, un analoģiski attiecīgi par līdz 2015.gada 30.aprīlim sniegto juridisko palīdzību samaksa tiks veikta iepriekšminētajā termiņā vēl samazinātā apmērā, līdz ar to samaksa pamatregulējumā paredzētajā apmērā faktiski tiks uzsākta ar attiecīgu laika nobīdi, kas ļauj projekta paredzēto īstenot piešķirto budžeta līdzekļu ietvaros. Norādāms, ka nav iespējams noteikt precīzas prognozes katram gadam attiecībā uz juridiskās palīdzības sniegšanas gadījumiem, jo nav precīzi prognozējams, cik gadījumos un kurās lietu kategorijās personām būs nepieciešama juridiskā palīdzība. Tāpat, nav prognozējams ierosināto civillietu, administratīvo lietu un uzsākto kriminālprocesu skaita pieaugums vai samazināšanās ārpustiesas un pirmstiesas stadijā, līdz ar to arī tiesās izskatāmo civillietu, administratīvo lietu un krimināllietu skaits tiesvedības stadijā, kurās tiek pieaicināts juridiskās palīdzības sniedzējs, kuram samaksa par sniegto juridisko palīdzību un citi ar tās sniegšanu saistītie atlīdzināmie izdevumi tiek segti no valsts budžeta līdzekļiem.Līdz ar to civillietu skaita ārpustiesas un tiesvedības stadijā, administratīvo lietu tiesvedības stadijā un kriminālprocesu skaita pirmstiesas stadijā un tiesvedības stadijā samazinājuma gadījumā, kurās tiek pieaicināts juridiskās palīdzības sniedzējs, juridiskās palīdzības un citu ar tās sniegšanu saistīto atlīdzināmo izdevumu segšanai nepieciešamo valsts budžeta līdzekļu apmērs var samazināties, kā rezultātā var veidoties šim mērķim paredzēto valsts budžeta līdzekļu ietaupījums, vai otrādi – rasties nepieciešamība šim mērķim novirzīt papildu finanšu līdzekļus.No lietu, kurās tiek pieaicināts juridiskās palīdzības sniedzējs, skaita pieauguma vai samazināšanās tendences ir atkarīga apmaksājamo juridiskās palīdzības gadījumu skaita palielināšanās vai samazināšanās.Turklāt apmaksājamo juridiskās palīdzības gadījumu skaita palielināšanās vai samazināšanās ir atkarīga arī no valsts ekonomiskās situācijas un personas maksātspējas izmaiņām, proti, to uzlabošanās gadījumā var samazināties personu pieprasījums nodrošināt valsts apmaksāto juridisko palīdzību skaits, vai otrādi, ka personu pieprasījumu nodrošināt valsts apmaksāto juridisko palīdzību skaits var palielināties. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta pieņemšanas Latvijas Republikas oficiālajā izdevumā „Latvijas Vēstnesis” un Ministru kabineta tīmekļa vietnē ([*http://www.mk.gov.lv*](http://www.mk.gov.lv)) tiks publicēta informācija par noteikumu projektu.  |
| 2. | Sabiedrības līdzdalība projekta izstrādē | Latvijas Zvērinātu advokātu padome ir vairākkārt vērsusi Tieslietu ministrijas un Juridiskās palīdzības administrācijas ierēdņu uzmanību uz nepieciešamību palielināt juridiskās palīdzības sniedzēju atlīdzības takses un atlīdzināmo izdevumu apmēru, piemēram, skat. I sadaļas 2.punktu. Noteikumu projekts un tā sākotnējās ietekmes izvērtējuma ziņojums (anotācija) 2015.gada 5.februārī tika ievietots Tieslietu ministrijas tīmekļa vietnē.  |
| 3. | Sabiedrības līdzdalības rezultāti | Tieslietu ministrija ir radusi iespēju iepriekš noteikto pārejas periodu, kas paredz līdz 2015.gada 31.decembrim samaksu par sniegto juridisko palīdzību juridiskās palīdzības sniedzējiem, samazināt un Noteikumos Nr.1493 pamatregulējumā noteikto samaksas apmēru izmaksāt sākot ar 2015.gada 1.maiju. |
| 4. | Cita informācija | Projektā ietvertais regulējums paredz juridiskās palīdzības sniedzējiem labvēlīgāku regulējumu – augstāku atlīdzības apmēru par sniegto juridisko palīdzību, nekā paredz šobrīd spēkā esošais regulējums.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija, juridiskās palīdzības sniedzēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Iesniedzējs:

Tieslietu ministrs Dz.Rasnačs

05.02.2015. 11:05

2 145

E.Krjukova

67036835; Eva.Krjukova@tm.gov.lv